Kamu bisa jelasin ke aku soal Dollah Salleh dalam bahasa melayu?

Dato' Dollah Salleh (lahir 23 Oktober 1963) merupakan bekas pemain bola sepak kebangsaan Malaysia.

Memulakan kerjaya sebagai pemain pada 1985, Dollah menjadi antara penyerang yang digeruni apabila menyertai Selangor. Beliau kemudian membentuk gandingan mantap bersama Zainal Abidin Hassan. Bersama-sama Zainal dan Fandi Ahmad, mereka membantu Pahang menjuarai Piala Malaysia pada 1992.

Bersama Malaysia, Dollah berjaya memenangi pingat emas Sukan Asia Tenggara 1989 dan Pestabola Merdeka pada 1993. Beliau juga membuat penampilan pada edisi pertama Kejohanan Bola Sepak ASEAN pada 1996. Beliau kemudian bersara sebagai pemain profesional selepas berakhirnya liga pada 1998.

Pada tahun 2003, Dollah kembali ke arena bola sepak tempatan sebagai jurulatih pasukan Selangor MPPJ. Beliau mencipta sejarah apabila membawa MPPJ muncul juara Piala Malaysia pada 2003. Beliau kemudian membawa MPPJ ke Liga Super setelah MPPJ muncul juara Liga Perdana pada 2004.

Pada tahun 2005, Persatuan Bola Sepak Selangor membawanya menyertai Selangor. Pada tahun pertamanya bersama Selangor, beliau membawa Selangor menjuarai juara tiga piala (Liga Perdana Malaysia, Piala FA Malaysia, dan Piala Malaysia). Musim berikutnya, Dollah gagal membawa Selangor menjuarai sebarang piala.

Pada tahun 2009, beliau menandatangani kontrak bersama Shahzan Muda. Pada Mei 2009, Pahang mendapatkan khidmatnya untuk membaiki prestasi pasukan Pahang yang merosot teruk.